नई दिल्ली: केंद्र सरकार के पशु वध बिक्री के लिए जारी नोटिफिकेशन पर एक बार फिर सुप्रीम कोर्ट में सुनवाई होगी. एक्टिविस्ट गौरी मुलेखी और कुछ अन्य लोगों ने सुप्रीम कोर्ट में याचिका दाखिल कर उस आदेश में संशोधन की मांग की है, जिस नोटिफिकेशन पर मदुराई बेंच से आदेश पर देश भर में रोक लगा दी गई थी. याचिका में कहा गया है कि हाईकोर्ट ने नोटिफिकेशन के नियम में से लाइवस्टॉक मार्केट के नियम पर रोक लगाई थी, जबकि एनिमल केयर नियमों पर कुछ नहीं हुआ. ऐसे में एनिमल केयर नियमों पर भी रोक लगनी चाहिए. सुप्रीम कोर्ट 21 जुलाई को मामले सुनवाई करेगा.